cyanic-selkie/wikianc huggingface dataset:
Παράγοντας καθορισμού όρχεων
Ρύθμιση
Το γονίδιο SRY έχει λίγα κοινά με τα γονίδια φυλοκαθορισμού των άλλων μοντέλων των οργανισμών και με τα ποντίκια, το κύριο μοντέλο έρευνας των οργανισμών που μπορεί να χρησιμοποιηθεί για τη μελέτη του. Η κατανόηση της ρύθμισης του περιπλέκεται παραπέρα επειδή ακόμα και μεταξύ των θηλαστικών, υπάρχει μικρή διατήρηση της αλληλουχίας των πρωτεϊνών. Η μόνη διατηρημένη ομάδα μεταξύ ποντικιών και άλλων θηλαστικών είναι η περιοχή της ομάδας υψηλής κινητικότητας του πλαισίου HMG που είναι υπεύθυνη για τη πρόσδεση του DNA. Οι μεταλλάξεις σε αυτήν την περιοχή καταλήγουν σε αντιστροφή φύλου, όπου παράγεται το αντίθετο φύλο. Επειδή υπάρχει μικρή διατήρηση, ο προαγωγέας  SRY, τα ρυθμιστικά στοιχεία και η ρύθμιση δεν είναι καλά κατανοητά. Στις σχετικές ομάδες των θηλαστικών υπάρχουν ομολογίες στα πρώτα 400-600 ζεύγη βάσεων από τη μεταφραστική αρχική θέση. Οι εργαστηριακές μελέτες του ανθρώπινου προαγωγέα SRY έχουν δείξει ότι απαιτείται μια ανοδική περιοχή τουλάχιστον 310 bp για τη μεταφραστική εναρκτήρια θέση για τη λειτουργία του προαγωγέα του SRY. Έχει αποδειχθεί ότι η πρόσδεση των τριών μεταγραφικών παραγόντων, στεροειδογενετικού παράγοντα 1 (SF1), πρωτεΐνης εξειδίκευσης 1 (παράγοντας μεταγραφής Sp1) και πρωτεΐνης όγκου Wilms (WT1), στην ανθρώπινη αλληλουχία του προαγωγέα, επηρεάζει την έκφραση του SRY.
Κατάλογος ιταλικών θωρηκτών
Στον Μεσοπόλεμο η ανάπτυξη του ιταλικού ναυτικού, όπως και των υπολοίπων σημαντικών ναυτικών δυνάμεων του πλανήτη, περιορίστηκε σημαντικά από τη Συνθήκη της Ουάσιγκτον, βάσει της οποίας η Ιταλία θα μπορούσε να έχει στόλο ισοδύναμο με τον γαλλικό. Επιτρέπονταν η ναυπήγηση θωρηκτών με εκτόπισμα που δεν θα ξεπερνούσε αθροιστικά τους 70.000 LT. Οι Ιταλοί δεν κατασκεύασαν καινούργια θωρηκτά τη δεκαετία του 1920 εξαιτίας οικονομικών δυσκολιών καθώς και για να αποφύγουν πιθανή κούρσα εξοπλισμών με τους Γάλλους. Λόγω της δυσχερούς οικονομικής τους θέσης, αποφασίστηκε το 1928 η διάλυση του Dante Alighieri. Στις αρχές της δεκαετίας του 1930 αποφασίστηκε η ενίσχυση της δύναμης των θωρηκτών, με το όλο πρόγραμμα να οδηγεί στα σκάφη κλάσης Littorio. Δύο εξ αυτών, το Littorio και το Vittorio Veneto ολοκληρώθηκαν στις αρχές του Δευτέρου Παγκοσμίου Πολέμου και γνώρισαν σημαντική πολεμική δράση. Το τρίτο πλοίο, το Roma ολοκληρώθηκε το 1942 αλλά βυθίστηκε το επόμενο έτος από γερμανική τηλεκατευθυνόμενη βόμβα, ενώ το τέταρτο -το Impero- παρέμεινε ημιτελές και βυθίστηκε από αμερικανικά βομβαρδιστικά. Από τα έξι σκάφη που διέθετε η χώρα στην αρχή της σύρραξης, μόνο τα δύο της κλάσης Andrea Doria παρέμειναν σε υπηρεσία μεταπολεμικά. Τα Littorio και Vittorio Veneto διαλύθηκαν αμέσως μετά το τέλος του πολέμου για σκραπ. Την ίδια μοίρα είχε και το Conte di Cavour. Ενώ το Giulio Cesare δόθηκε στην ΕΣΣΔ ως πολεμική αποζημίωση.
Παράγοντας καθορισμού όρχεων
Ρύθμιση
Η περιοχή του προαγωγέα έχει δύο θέσεις πρόσδεσης παράγοντα μεταγραφής Sp1, στις -150 και -13 που λειτουργούν ως ρυθμιστικές θέσεις. Ο Sp1 είναι ένας μεταγραφικός παράγοντας που προσδένει τις συναινετικές αλληλουχίες (consensus sequences) πλούσιες σε GC και η μετάλλαξη των θέσεων πρόσδεσης του SRY οδηγεί σε μείωση κατά 90% στη γονιδιακή μεταγραφή. Μελέτες του στεροειδογενετικού παράγοντα (Steroidogenic factor 1 (SF1)) έχουν καταλήξει σε λιγότερο σαφή αποτελέσματα. Οι μεταλλάξεις του στεροειδογενετικού παράγοντα SF1 μπορούν να οδηγήσουν σε αντιστροφή φύλλου και διαγραφή που οδηγεί σε ατελή γοναδική ανάπτυξη. Όμως, δεν είναι σαφές πώς ο στεροειδογενετικός παράγοντας SF1 αλληλεπιδρά με τον προαγωγέα SR1 απευθείας. Η περιοχή του προαγωγέα έχει επίσης δύο περιοχές πρόσδεσης WT1 στο -78 και στο -87 bp από το κωδικόνιο ATG. Το WT1 είναι παράγοντας μεταγραφής που έχει τέσσερα καρβοξυτελικά άκρα δακτύλων ψευδαργύρου (Zinc fingers) και ένα αμινοτελικό άκρο πλούσιας περιοχής σε Pro/Glu και κυρίως λειτουργίες ως ενεργοποιητής. Μετάλλαξη των δακτύλων ψευδαργύρου ή απενεργοποίηση του WT1 καταλήγει σε μειωμένο ανδρικό γοναδικό μέγεθος. Διαγραφή του γονιδίου καταλήγει σε πλήρη αντιστροφή φύλου. Δεν είναι σαφές πώς οι λειτουργίες του WT1 αυξάνουν τη ρύθμιση του SRY, αλλά κάποιες έρευνες προτείνουν ότι βοηθά στη σταθεροποίηση επεξεργασίας μηνυμάτων. Όμως, υπάρχουν επιπλοκές με αυτήν την υπόθεση, επειδή το WT1 είναι επίσης υπεύθυνο για την έκφραση ενός ανταγωνιστή για την ανδρική ανάπτυξη, του DAX1, που σημαίνει αντιστροφή φύλου ευαίσθητη στη δόση (Dosage-sensitive sex reversal), στην κρίσιμη περιοχή επινεφριδιακής υποπλασίας, στο χρωμόσωμα X, γονίδιο 1. Ένα πρόσθετο αντίγραφο του DAX1 σε ποντίκια οδήγησε σε αντιστροφή φύλου. Δεν είναι σαφές πώς λειτουργεί το DAX1 και έχουν προταθεί πολλές διαφορετικές οδοί, συμπεριλαμβανομένης της μεταγραφικής αποσταθεροποίησης του SRY και πρόσδεσης στο RNA. Υπάρχουν ενδείξεις από εργασία σε καταστολή της ανδρικής ανάπτυξης ότι το DAX1 μπορεί να παρεμβαίνει στη λειτουργία του στεροειδογενετικού παράγοντα SF1 και με τη σειρά του στη μεταγραφή του SRY συλλέγοντας συνκαταστολείς.
Κατάλογος ιταλικών θωρηκτών
Ammiraglio di Saint Bon
Τα δύο πλοία αυτής της κλάσης ήταν τα πρώτα σύγχρονα ιταλικά θωρηκτά. Ήταν μικρότερα από αντίστοιχα σκάφη άλλων στόλων εξαιτίας των περιορισμών που έθεσε η ιταλική κυβέρνηση και της αναποφασιστικότητας των σχεδιαστών σχετικά με τα χαρακτηριστικά που θα έπρεπε να έχουν. Επικεφαλής της σχεδιαστικής ομάδος ήταν ο ναύαρχος Simone di Pacoret Saint Bon, προς τιμήν του οποίου ονομάστηκε το πρώτο θωρηκτό, καθώς και ο Μπενεντέτο Μπριν (Benedetto Brin). Τα συγκεκριμένα πλοία δεν ήταν επιτυχημένα διότι δεν ήταν αρκετά ισχυρά ώστε να μπορούν να αντιπαρατεθούν επί ίσοις όροις με άλλα θωρηκτά, ούτε αρκετά γρήγορα ώστε να μπορούν να αντιμετωπίσουν τα εχθρικά καταδρομικά.
Και τα δύο συμμετείχαν στις πολεμικές επιχειρήσεις κατά τον Ιταλοτουρκικό πόλεμο του 1911-12. Υποστήριξαν τα φίλια χερσαία τμήματα στη Βόρεια Αφρική και τη Ρόδο, αλλά δεν αντιμετώπισαν μονάδες του Οθωμανικού Ναυτικού. Όταν ξέσπασε ο Πρώτος Παγκόσμιος Πόλεμος αξιοποιήθηκαν ως στατικές μονάδες για την προστασία λιμένων, παραμένοντας στη Βενετία για όλη τη διάρκειά του. Μετά το τέλος της σύρραξης διαλύθηκαν για σκραπ.
Παράγοντας καθορισμού όρχεων
Λειτουργία
Κατά την κύηση, τα κύτταρα των αρχικών γονάδων που βρίσκονται κατά μήκος της ουρογεννητικής περιοχής είναι σε διδύναμη κατάσταση, που σημαίνει ότι μπορούν να γίνουν είτε ανδρικά κύτταρα (κύτταρα Sertoli και Leydig) ή γυναικεία κύτταρα (κύτταρα ωοθυλακίου και θήκης). Το TDF ενεργοποιεί τη διαφοροποίηση ενεργοποιώντας τους παράγοντες μεταγραφής που επιτρέπουν σε αυτά τα διδύναμα κύτταρα να διαφοροποιηθούν και να διαδοθούν. Το TDF ολοκληρώνει αυτό με αυξητική ρύθμιση του SOX9, έναν μεταγραφικό παράγοντα με θέση πρόσδεσης στο DNA πολύ παρόμοια με αυτή του TDF. Το SOX9 οδηγεί σε αυξητική ρύθμιση του αυξητικού παράγοντα ινοβλάστη 9 (Fgf9), που με τη σειρά του οδηγεί σε παραπέρα αυξητική ρύθμιση του SOX9. Μόλις επιτευχθούν τα κατάλληλα επίπεδα του SOX9, τα διδύναμα κύτταρα των γονάδων ξεκινούν τη διαφοροποίηση σε κύτταρα Sertoli. Επιπλέον, τα κύτταρα που εκφράζουν το TDF θα συνεχίσουν τη διάδοση για να σχηματίσουν τους αρχικούς όρχεις. Ενώ αυτό αποτελεί τη βασική σειρά των γεγονότων, αυτή η σύντομη εξέταση θα πρέπει να ληφθεί με προσοχή επειδή υπάρχουν πολλοί περισσότεροι παράγοντες που επηρεάζουν τη φυλετική διαφοροποίηση.
Κατάλογος ιταλικών θωρηκτών
Regina Margherita
Τα αρνητικά αποτελέσματα με την προηγούμενη κλάση οδήγησαν τη σχεδιαστική ομάδα, με επικεφαλής τον Μπριν, στην ανάπτυξη μεγαλύτερων πλοίων που θα ήταν ικανά να αντιμετωπίσουν τα αντίστοιχα αντίπαλα τους. Η νέα κλάση σχεδιάστηκε με στόχο την αντιμετώπιση των θωρηκτών κλάσης Habsburg που ανέπτυσσε τότε το Αυστροουγγρικό Ναυτικό. Όπως και άλλες κύριες μονάδες επιφανείας ιταλικής σχεδίασης, δεν είχαν ιδιαίτερα βαριά θωράκιση προκειμένου να διασφαλισθεί ότι θα ήταν γρήγορα. Ο Μπριν απεβίωσε κατά τη διάρκεια της ναυπήγησης και αποφασίστηκε το δεύτερο σκάφος της κλάσης να ονομαστεί προς τιμήν του.
Παράγοντας καθορισμού όρχεων
Δράση στον πυρήνα
Η πρωτεΐνη TDF αποτελείται από τρεις κύριες περιοχές. Η κεντρική περιοχή περιλαμβάνει την ομάδα υψηλής κινητικότητας HMG (high-mobility group), που περιέχει αλληλουχίες πυρηνικού εντοπισμού (nuclear localization sequences) και δρα ως περιοχή πρόσδεσης στο DNA. Η περιοχή καρβοξυτελικού άκρου δεν έχει διατηρούμενη δομή και η περιοχή αμινοτελικού άκρου μπορεί να φωσφοριολυθεί για να βελτιώσει τη πρόσδεση του DNA. Η διεργασία ξεκινά με πυρηνικό εντοπισμό του TDF με ακετυλίωση των περιοχών σήματος πυρηνικού εντοπισμού, που επιτρέπει την πρόσδεση της ιμπορτίνης β (importin β) και της καλμοδουλίνης (calmodulin) στη TDF, διευκολύνοντας την εισαγωγή της στον πυρήνα. Όταν βρεθεί στον πυρήνα, η TDF και το σύμπλοκο SF1 ((στεροειδογενετικός παράγοντας 1), το σύμπλοκο ενός άλλου μεταγραφικού ρυθμιστή) και προσδεθεί στον TESCO (ειδικός ενισχυτής όρχεων του πυρήνα Sox9 (testis-specific enhancer of Sox9 core)), το στοιχείο ειδικού ενισχυτή όρχεων του γονιδίου Sox9 στα πρόδρομα κύτταρα Sertoli, βρίσκεται ανοδικά στη θέση έναρξης μεταγραφής του γονιδίου Sox9. Ειδικότερα, είναι η περιοχή HMG της TDF που προσδένεται στη μικρή αύλακα της αλληλουχίας στόχου του DNA, προκαλώντας την κάμψη και το ξετύλιγμα του DNA. Η δημιουργία αυτής της ειδικής “αρχιτεκτονικής” του DNA διευκολύνει τη μεταγραφή του γονιδίου Sox9. Στον πυρήνα των κυττάρων Sertoli, το SOX9 στοχεύει άμεσα στο γονίδιο Amh καθώς και στο γονίδιο συνθάση της προσταγλανδίνης D (prostaglandin D synthase) (Ptgds). Η πρόσδεση του SOX9 στον ενισχυτή κοντά στον προαγωγέα του Amh επιτρέπει τη σύνθεση του Amh, ενώ η πρόσδεση του SOX9 στο γονίδιο Ptgds επιτρέπει την παραγωγή της προσταγλανδίνης D2 (PGD2). Η επανείσοδος του SOX9 στον πυρήνα διευκολύνεται από την αυτοκρινή ή παρακρινή σηματοδότηση που γίνεται από το PGD2. Η πρωτεΐνη SOX9 ξεκινά έπειτα έναν βρόχο θετικής ανάδρασης, που περιλαμβάνει τη δράση του SOX9 ως παράγοντα της δικής του μεταγραφής με αποτέλεσμα τη σύνθεση μεγάλων ποσοτήτων από SOX9.
Κατάλογος ιταλικών θωρηκτών
Regina Margherita
Τα πλοία συμμετείχαν στον Ιταλοτουρκικό πόλεμο. Το Benedetto Brin συμμετείχε στην επίθεση στην Τρίπολη το 1911 ενώ και τα δύο έλαβαν μέρος στις επιχειρήσεις για την κατάληψη της Ρόδου και των Δωδεκανήσων. Όταν ξέσπασε ο Πρώτος Παγκόσμιος Πόλεμος ήταν ήδη παρωχημένα και έτσι αξιοποιήθηκαν σαν εκπαιδευτικά πλοία. Και τα δύο βυθίστηκαν: το Benedetto Brin από έκρηξη τον Σεπτέμβριο του 1915 και το Regina Margherita από γερμανική νάρκη τον Δεκέμβριο του 1916.
Παράγοντας καθορισμού όρχεων
SOX9 και διαφοροποίηση των όρχεων
Ο στεροειδογενετικός παράγοντας (πρωτεΐνη SF1), από μόνος του, οδηγεί σε ελάχιστη μεταγραφή του γονιδίου SOX9 και στα διδύναμα γοναδικά κύτταρα ΧΧ και ΧΥ κατά μήκος της ουρογεννητικής περιοχής. Όμως, η πρόσδεση του συμπλόκου TDF-SF1 στον ορχεοειδικό προαγωγέα (testis-specific enhancer (TESCO)) στο SOX9 οδηγεί σε σημαντική αυξητική ρύθμιση του γονιδίου μόνο στη γονάδα ΧΥ, ενώ η μεταγραφή στη γονάδα ΧΧ παραμένει αμελητέα. Μέρος αυτής της αυξητικής ρύθμισης ολοκληρώνεται από το ίδιο το SOX9 μέσω ενός θετικού βρόχου ανάδρασης· όπως η TDF, τα σύμπλοκα SOX9 με SF1 συνδέονται στον ενισχυτή TESCO, οδηγώντας σε παραπέρα έκφραση του SOX9 στη γονάδα XY. Δύο άλλες πρωτεΐνες, η FGF9 (αυξητικός παράγοντας ινοβλαστών 9 (fibroblast growth factor 9)) και η PDG2 (προσταγλανδίνη D2), συντηρούν επίσης αυτήν τη αυξητική ρύθμισηn. Αν και οι ακριβείς οδοί δεν είναι πλήρως κατανοητοί, έχει αποδειχθεί ότι είναι βασικοί για τη συνεχιζόμενη έκφραση του SOX9 στα αναγκαία επίπεδα για την ανάπτυξη των όρχεων.
Κατάλογος ιταλικών θωρηκτών
Regina Elena
Αυτά ήταν τα τελευταία ιταλικά θωρηκτά πριν την έλευση των dreadnaught. Αρχισχεδιαστής ήταν ο Βιτόριο Κουνιμπέρτι (Vittorio Cuniberti), ο οποίος ανέπτυξε επίσης τα πρώτα ιταλικά dreadnaught. Όταν ναυπηγήθηκαν τα σκάφη αυτής της κλάσης ήταν τα ταχύτερα θωρηκτά στον κόσμο, όντας ταχύτερα ακόμα και από το περίφημο HMS Dreadnaught. Και τα τέσσερα αξιοποιήθηκαν στον Ιταλοτουρκικό πόλεμο. Στον Πρώτο Παγκόσμιο δεν συμμετείχαν σε πολεμικές επιχειρήσεις, παραμένοντας το μεγαλύτερο διάστημα της σύρραξης στο Μπρίντεζι, τον Τάραντα και την Αυλώνα. Μέχρι τα 19127 όλα είχαν διαλυθεί για σκραπ.
Παράγοντας καθορισμού όρχεων
SOX9 και διαφοροποίηση των όρχεων
Πιστεύεται ότι τα SOX9 και TDF είναι υπεύθυνα για την αυτόνομη κυτταρική διαφοροποίηση των προδρόμων κυτταρικής υποστήριξης στις γονάδες στα κύτταρα Sertoli, που αποτελεί την έναρξη της ανάπτυξης των όρχεων. Αυτά τα αρχικά κύτταρα Sertoli, στο κέντρο της γονάδας, εικάζεται ότι είναι τα σημεία έναρξης του κύματος του FGF9 που εξαπλώνεται στην ανάπτυξη των γονάδων ΧΥ, οδηγώντας σε παραπέρα διαφοροποίηση των κυττάρων Sertoli μέσω της αυξητικής ρύθμισης του SOX9. Πιστεύεται επίσης ότι τα SOX9 και TDF είναι υπεύθυνα για πολλές από τις μεταγενέστερες διεργασίες της ανάπτυξης των όρχεων (όπως η διαφοροποίηση του κυττάρου Leydig, ο σχηματισμός φυλετικών χορδών και ο σχηματισμός της ειδικής αγγείωσης για τους όρχεις), αν και οι ακριβείς μηχανισμοί παραμένουν ασαφείς. Έχει δειχθεί, όμως, ότι το SOX9, παρουσία του PDG2, δρα απευθείας στο Amh (κωδικοποιώντας την αντιμυλλέριο ορμόνη) και μπορεί να επάγει τον σχηματισμό όρχεων σε γονάδες ποντικιών ΧΧ, που δείχνει τη κρισιμότητα του στην ανάπτυξη των όρχεων και τη σπουδαιότητά του στην ανάπτυξη των όρχεων.
Κατάλογος ιταλικών θωρηκτών
Dante Alighieri
Το Dante Alighieri ήταν το πρώτο ιταλικό dreadnought, σχεδίασης του υποναυάρχου Εντοάρντο Μασντέα (Edoardo Masdea). Διέθετε δώδεκα πυροβόλα των 12 ιντσών τοποθετημένα ανά τρία σε τέσσερις πύργους. Εν αντιθέσει με τα πρώτα βρετανικά dreadnought που μπορούσαν να χρησιμοποιήσουν μέχρι οκτώ κύρια πυροβόλα ταυτόχρονα, το Dante Alighieri μπορούσε να βάλει ομοβροντίες και με τα δώδεκα όπλα του.
Όταν ξέσπασε ο Πρώτος Παγκόσμιος Πόλεμος ήταν ναυαρχίδα της 1ης Μοίρας Μάχης με βάση τον Τάραντα. Δεν συμμετείχε σε πολεμικές επιχειρήσεις. Το 1928 διαλύθηκε για σκραπ.
Παράγοντας καθορισμού όρχεων
Επίδραση στο φύλο
Τα έμβρυα είναι γοναδικά ταυτόσημα, ανεξάρτητα από το γενετικό φύλο, μέχρι ένα συγκεκριμένο σημείο της ανάπτυξης όταν ο παράγοντας καθορισμού όρχεων προκαλέσει την ανάπτυξη των ανδρικών γεννητικών οργάνων. Συνεπώς, το SRY παίζει σημαντικό ρόλο στον φυλοκαθορισμό. Ένας τυπικός ανδρικός καρυότυπος είναι XY. Τα άτομα που κληρονομούν ένα κανονικό χρωμόσωμα Υ και πολλά χρωμοσώματα Χ εξακολουθούν να είναι άρρενες (όπως στο σύνδρομο Κλαϊνεφέλτερ, που έχει καρυότυπο ΧΧΥ). Άτυπος ανασυνδυασμός γονιδίων κατά τον χρωμοσωμικό επιχιασμό όταν αναπτύσσεται σπερματικό κύτταρο μπορεί να καταλήξει σε καρυότυπους που δεν ταιριάζουν με τη φαινοτυπική τους έκφραση.
Κατάλογος ιταλικών θωρηκτών
Conte di Cavour
Τα σκάφη αυτά, επίσης σχεδίασης του Εντοάρντο Μασντέα, αναπτύχθηκαν ως απάντηση στα γαλλικά θωρηκτά κλάσης Courbet. Ενσωματώθηκαν πολλές βελτιώσεις σε σχέση με το Dante Alighieri, με τι κυριότερες να αφορούν τη δραστική αύξηση της ισχύος πυρός και του οπλισμού. Διέθεταν δεκατρία πυροβόλα των 12 ιντσών, όλα ικανά να βάλουν σε ομοβροντία.
Παράγοντας καθορισμού όρχεων
Επίδραση στο φύλο
Τον περισσότερο χρόνο, όταν ένα αναπτυσσόμενο σπερματικό κύτταρο υφίσταται επιχιασμό κατά τη μείωσή του, το γονίδιο SRY παραμένει στο χρωμόσωμα Υ. Εάν μεταφερθεί στο χρωμόσωμα Χ, όμως, το τελικό χρωμόσωμα Υ δεν θα έχει γονίδιο SRY και δεν μπορεί πια να ξεκινήσει την ανάπτυξη των όρχεων. Οι απόγονοι που κληρονομούν αυτό το χρωμόσωμα Υ θα έχουν το σύνδρομο Swyer, που χαρακτηρίζεται από καρυότυπο ΧΥ και θηλυκό φαινότυπο. Το χρωμόσωμα Χ που προκύπτει από αυτόν τον επιχιασμό έχει τώρα γονίδιο SRY και συνεπώς τη δυνατότητα έναρξης ανάπτυξης όρχεων. Οι απόγονοι που κληρονομούν αυτό το χρωμόσωμα Χ θα έχουν μια κατάσταση που ονομάζεται ανδρικό σύνδρομο ΧΧ (XX male syndrome), που χαρακτηρίζεται από καρυότυπο ΧΧ και ανδρικό φαινότυπο. Ενώ οι περισσότεροι άρρενες ΧΧ αναπτύσσουν όρχεις, μπορεί να εμφανίζουν ατελή διαφοροποίηση ως αποτέλεσμα του σχηματισμού ιστών και όρχεων και ωοθηκών στο ίδιο άτομο. Το ανδρικό σύνδρομο ΧΧ καταλήγει σε στειρότητα, που προκαλείται κατά πάσα πιθανότητα από την απενεργοποίηση (είτε τυχαία, είτε μη τυχαία) του χρωμοσώματος Χ που περιέχει το SRY σε κάποια κύτταρα.
Κατάλογος ιταλικών θωρηκτών
Conte di Cavour
Ναυπηγήθηκαν τρία σκάφη, τα οποία δεν ενεπλάκησαν σε πολεμικές επιχειρήσεις στον Πρώτο Παγκόσμιο Πόλεμο. Τη νύχτα 2/3 August 1916, το Leonardo da Vinci βυθίστηκε εξαιτίας εσωτερικής έκρηξης. Ανελκύστηκε το 1919, με στόχο την επισκευή και αποκατάστασή του, αλλά τα σχέδια αυτά ματαιώθηκαν εξ αιτίας οικονομικών δυσχερειών. Τα άλλα δύο θωρηκτά εκσυγχρονίστηκαν ριζικά στα μέσα της δεκαετίας του 1930 και αποτελούσαν βασικές μονάδες του στόλου της φασιστικής Ιταλίας στις αρχές του Δευτέρου Παγκοσμίου Πολέμου. Και τα δύο δέχθηκαν επίθεση από βρετανικά τορπιλοπλάνα, ενώ βρίσκονταν στον ναύσταθμο του Τάραντα (νύχτα 11/12 Νοεμβρίου 1940). Το Conte di Cavour υπέστη σοβαρότατες ζημιές, η επισκευή των οποίων δεν είχε ακόμα ολοκληρωθεί όταν συνθηκολόγησε η Ιταλία το 1943. Το Giulio Cesare δεν υπέστη βλάβες και παρέμεινε επιχειρησιακό. Μεταπολεμικά το Conti di Cavour διαλύθηκε για σκραπ, ενώ το Giulio Cesare δόθηκε στην ΕΣΣΔ ως πολεμική αποζημίωση. Εντάχθηκε στη δύναμη του σοβιετικού στόλου με την ονομασία Νοβοροσίσκ. Τον Οκτώβριο του 1955 προσέκρουσε σε νάρκη που είχε μείνει από την περίοδο του πολέμου και βυθίστηκε. Αργότερα ανελκύστηκε και διαλύθηκε για σκραπ.
Παράγοντας καθορισμού όρχεων
Επίδραση στο φύλο
Ενώ η παρουσία ή απουσία του SRY έχει καθορίσει γενικά εάν θα συμβεί ανάπτυξη των όρχεων, έχει προταθεί ότι υπάρχουν άλλοι παράγοντες που επηρεάζουν τη λειτουργικότητα του SRY. Συνεπώς, υπάρχουν άτομα που έχουν το γονίδιο SRY, αλλά αναπτύσσονται ακόμα ως θήλεις, είτε επειδή το ίδιο το γονίδιο είναι ελαττωματικό ή μεταλλαγμένο, ή επειδή ένας από τους συνεισφέροντες παράγοντες είναι ελαττωματικός. Αυτό μπορεί να εμφανιστεί σε άτομα που εμφανίζουν καρυότυπο ΧΥ, ΧΧΥ, ή θετικό SRY σε χρωμόσωμα ΧΧ.
Κατάλογος ιταλικών θωρηκτών
Andrea Doria
Ο αντιναύαρχος Τζουζέπε Βαλσέκκι (Guiseppe Valsecchi) ήταν επικεφαλής της ομάδας σχεδιασμού της νέας γενιάς θωρηκτών, των δύο σκαφών κλάσης Andrea Doria. Επρόκειτο για παραλλαγή της κλάσης Conti di Cavour, με ενσωμάτωση διάφορων μικροαλλαγών και βελτιώσεων. Εντάχθηκαν σε υπηρεσία το 1916, αλλά δεν γνώρισαν πολεμική δράση κατά τη διάρκεια του Μεγάλου Πολέμου. Το 1923 ενεπλάκησαν στην κατάληψη της Κέρκυρας, ενώ στα μέσα της δεκαετίας του 1930 έγινε ριζικός εκσυγχρονισμός τους.
Παράγοντας καθορισμού όρχεων
Ρόλος σε άλλες ασθένειες
Το SRY έχει εμφανίσει αλληλεπίδραση με τον υποδοχέα ανδρογόνων (androgen receptor) και σε άτομα που έχουν καρυότυπο ΧΥ και λειτουργικό γονίδιο SRY που μπορεί να έχουν εξωτερικά γυναικείο φαινότυπο λόγω υποκείμενου συνδρόμου αντίστασης στα ανδρογόνα (androgen insensitivity syndrome ή AIS). Άτομα με AIS δεν μπορούν να αποκριθούν σε ανδρογόνα κυρίως λόγω ελαττώματος στο γονίδιο υποδοχέα ανδρογόνων τους και τα επηρεαζόμενα άτομα μπορούν να έχουν πλήρες ή μερικό AIS. Το SRY έχει επίσης συνδεθεί με το γεγονός οι άνδρες είναι πιο πιθανό από ότι οι γυναίκες να αναπτύξουν ασθένειες σχετικές με τη ντοπαμίνη όπως σχιζοφρένεια και νόσο του Πάρκινσον. Το SRY κωδικοποιεί μια πρωτεΐνη που ελέγχει τη συγκέντρωση της ντοπαμίνης, του νευροδιαβιβαστή που μεταφέρει σήματα από τον εγκέφαλο που ελέγχουν την κίνηση και τον συντονισμό. Έρευνα σε ποντίκια έχει δείξει ότι μια μετάλλαξη στο SOX10, έναν κωδικοποιημένο παράγοντα μεταγραφής του SRY, συνδέεται με την κατάσταση του επικρατούς μεγάκολου στα ποντίκια. Αυτό το μοντέλο ποντικιών χρησιμοποιείται στην έρευνα του συνδέσμου μεταξύ SRY και νόσου Hirschsprung, ή συγγενούς μεγάκολου στους ανθρώπους. Υπάρχει επίσης σύνδεση μεταξύ του κωδικοποιημένου παράγοντα μεταγραφής SOX9 του SRY και της καμπτομελικής δυσπλασίας (campomelic dysplasia ή CD). Αυτή η παρερμηνεύσιμη μετάλλαξη προκαλεί ελαττωματική χονδρογένεση και εκδηλώνεται ως σκελετική καμπτομελική δυσπλασία [28]. Τα δύο τρίτα των ατόμων με 46,ΧΥ που διαγνώστηκαν με CD έχουν κυμαινόμενα ποσά αντιστροφής φύλου από αρσενικό σε θηλυκό.
Κατάλογος ιταλικών θωρηκτών
Andrea Doria
Στις αρχές του Δευτέρου Παγκοσμίου Πολέμου αποτελούσαν κύριες μονάδες του ιταλικού στόλου. Βρίσκονταν στον Τάραντα όταν πραγματοποιήθηκε η περίφημη βρετανική αεροπορική επίθεση. Το Caio Duilio υπέστη ζημιές, αλλά το Andrea Doria παρέμεινε αλώβητο. Τα δύο πλοία επιβίωσαν του πολέμου και ήταν τα μοναδικά θωρηκτά που διατήρησε η Ιταλία μεταπολεμικά. Διαλύθηκαν τη δεκαετία του 1950.
Παράγοντας καθορισμού όρχεων
Χρήση στην ολυμπιακή εξέταση
Μια από τις πιο αμφιλεγόμενες χρήσεις αυτής της ανακάλυψης είναι ως μέσο για την ταυτοποίηση του φύλου στους Ολυμπιακούς Αγώνες, με ένα σύστημα που εφαρμόστηκε από τη Διεθνή Ολυμπιακή Επιτροπή το 1992. Σε αθλήτριες με γονίδιο SRY δεν επετράπη η συμμετοχή τους ως γυναικών, αν και όλες οι αθλήτριες στις οποίες αυτό "ανιχνεύτηκε" στους Θερινούς Ολυμπιακούς Αγώνες 1996 ελέγχθηκε ως εσφαλμένα θετικό και δεν αποκλείστηκαν. Ειδικότερα, σε οκτώ από τις αθλήτριες (από ένα σύνολο 3387 αθλητριών) σε αυτούς τους αγώνες βρέθηκε να έχουν το γονίδιο SRY. Όμως, μετά από παραπέρα έρευνα της γενετικής τους κατάστασης όλες αυτές οι αθλήτριες επιβεβαιώθηκαν ως γυναίκες και τους επετράπη να συμμετάσχουν στους αγώνες. Βρέθηκε ότι αυτές οι αθλήτριες είχαν μερικώς ή πλήρως σύνδρομο μη απόκρισης σε ανδρογόνα, παρά την ύπαρξη γονιδίου SRY, καθιστώντας τες φαινοτυπικά γυναίκες χωρίς να τους δίνει κανένα πλεονέκτημα συγκριτικά με τις άλλες αθλήτριες. Στα τέλη της δεκαετίας του 1990, κάποιες σχετικές επαγγελματικές ενώσεις στις Η.Π.Α., συμπεριλαμβανομένης της American Medical Association, αποφάσισαν την κατάργηση της επιβεβαίωσης φύλου ισχυριζόμενες ότι η χρησιμοποιούμενη μέθοδος ήταν αβέβαιη και αναποτελεσματική. Η χρωμοσωμική εξέταση καταργήθηκε από τους Θερινούς Ολυμπιακούς Αγώνες του 2000, , αλλά αργότερα ακολούθησαν άλλες μορφές ελέγχου με βάση τα επίπεδα ορμονών.
Κατάλογος ιταλικών θωρηκτών
Littorio
Τα Littorio και Vittorio Veneto χρησιμοποιήθηκαν εκτεταμένα στον Δεύτερο Παγκόσμιο Πόλεμο. Μετά την πτώση του καθεστώτος Μουσολίνι, ο ιταλικός στόλος -στον οποίο περιλαμβάνονταν πλέον και το Roma- απέπλευσε με σκοπό να παραδοθεί στους Βρετανούς στη Μάλτα. Ενώ τα σκάφη ήταν εν πλω, γερμανικά βομβαρδιστικά έπληξαν με τηλεκατευθυνόμενες ιπτάμενες βόμβες το Roma και το Italia (πρώην Littorio). Το πρώτο βυθίστηκε άμεσα, ενώ το δεύτερο υπέστη σοβαρές ζημιές. Όλα τα σκάφη διαλύθηκαν στα τέλη της δεκαετίας του 1940.
Παράγοντας καθορισμού όρχεων
Συνεχιζόμενη έρευνα
Παρά την πρόοδο που έγινε κατά τις προηγούμενες δεκαετίες στη μελέτη του φυλοκαθορισμού, το γονίδιο SRY και την πρωτεΐνη TDF, η έρευνα σε αυτούς τους τομείς εξακολουθεί για την παραπέρα κατανόησή τους. Υπάρχουν παράγοντες που απαιτείται να ταυτοποιηθούν στο μοριακό δίκτυο του φυλοκαθορισμού και οι χρωμοσωμικές αλλαγές που εμπλέκονται σε πολλές άλλες περιπτώσεις αντιστροφής του ανθρώπινου φύλου εξακολουθούν να είναι άγνωστες. Οι επιστήμονες συνεχίζουν την αναζήτηση για πρόσθετα γονίδια φυλοκαθορισμού, χρησιμοποιώντας τεχνικές όπως η εξέταση με τεχνικές ανάλυσης μικροσυστοιχιών των γονιδίων της γεννητικής ακρολοφίας σε μεταβλητά περιβαλλοντικά στάδια, εξετάσεις μεταλλοξογένεσης (mutagenesis) σε ποντίκια για φαινοτύπους αντιστροφής φύλου και ταυτοποίησης των γονιδίων στους οποίους δρουν οι παράγοντες μεταγραφής με τη χρήση ανοσοκαθίζησης χρωματίνης (chromatin immunoprecipitation).
Μπεϊχάν Σουλτάνα (κόρη του Μουσταφά Γ΄)
Η Μπεϊχάν Σουλτάν (Οθ. Τούρκικα:السلطانة بيهان) (Τούρκικα: Beyhan Sultan, 13 Ιανουαρίου 1766 - 7 Νοεμβρίου 1824) ήταν κόρη του σουλτάνου Μουσταφά Γ΄ της Οθωμανικής Αυτοκρατορίας και ετεροθαλής αδελφή του σουλτάνου Σελίμ Γ΄.
Βιογραφία
Η Μπεϊχάν Σουλτάνα γεννήθηκε στις 13 Ιανουαρίου 1766 στην Κωνσταντινούπολη, κόρη του σουλτάνου Μουσταφά Γ΄ και της Αϊσέ Αντιλσάχ Καντινεφέντι. Η Μπεϊχάν είχε μια αδελφή, την Χατιτζέ Σουλτάνα.
Στην ηλικία των δεκαοκτώ η Μπεϊχάν Σουλτάνα παντρεύτηκε τον Νταμάτ Τζελίκ Μουσταφά Πασά στις 22 Απριλίου 1784. Το 1798 η Μπεϊχάν έμεινε χήρα από τον θάνατο του Μουσταφά, ωστόσο δεν ξαναπαντρεύτηκε ποτέ ξανά. Έλαβε πολλές μουκάτες από τον αδελφό της, Σελίμ Γ΄ και τον θείος της, Αμπντούλ Χαμίτ Α΄.
Καστελλάτσο Νοβαρέζε
Το Καστελλάτσο Νοβαρέζε (ιταλικά: Castellazzo Novarese) είναι ιταλικός δήμος στην Επαρχία της Νοβάρας, στην περιφέρεια του Πεδεμοντίου.
Μπεϊχάν Σουλτάνα (κόρη του Μουσταφά Γ΄)
Βιογραφία
Ήταν μια πλούσια πριγκίπισσα, είχε στην κατοχή της, δύο παλάτια στο Βόσπορο, και μια βρύση που χτίστηκε με το όνομα της, σε μια γειτονιά της Κωνσταντινούπολης. Η Μπεϊχάν το 1802, έλαβε μαλικιανές από τις περιοχές της Ανδρούσα, Καλαμάτα, Φανάρι, Καρύταινα και Λεοντάρι. Εικάζεται επίσης ότι λάμβανε μαλικιανές από τα νησιά της Άνδρου και της Σύρου το 1789.
Καστελλάτσο Νοβαρέζε
Παραπομπές
Κατηγορία:Δήμοι της Επαρχίας της Νοβάρας
Μπεϊχάν Σουλτάνα (κόρη του Μουσταφά Γ΄)
Βιογραφία
Η Μπεϊχάν πέθανε στις 7 Νοεμβρίου 1824 στην Κωνσταντινούπολη.
Πηγές
Κατηγορία:Πριγκίπισσες της Οθωμανικής Αυτοκρατορίας Κατηγορία:Οθωμανοί
Βόλφγκανγκ Σμίντερ
Ο Βόλφγκανγκ Σμίντερ (Wolfgang Schmieder, Μπίντγκοστς, 29 Μαΐου 1901 - Φράιμπουργκ, 8 Νοεμβρίου 1990) ήταν Γερμανός μουσικολόγος και βιβλιοθηκονόμος. Είναι κυρίως γνωστός για τον κατάλογο έργων του Γιόχαν Σεμπάστιαν Μπαχ (Bach-Werke-Verzeichnis) που εισήγαγε και χρησιμοποιείται ευρύτατα σήμερα.
Σπούδασε στο Πανεπιστήμιο της Χαϊδελβέργης μουσικολογία, φιλολογία, γερμανική λογοτεχνία και ιστορία της τέχνης. Εκεί εκπόνησε και την διδακτορική του διατριβή με θέμα τα λήντερ του Νάινχαρτ φον Ρόιενταλ. Την περίοδο 1927-30 εργάστηκε ως βοηθός λέκτορα στη Χαϊδελβέργη και αργότερα σπούδασε βιβλιοθηκονομία στην Ομοσπονδιακή Βιβλιοθήκη της Σαξωνίας στη Δρέσδη (Sächsischen Landesbibliothek) και στην πανεπιστημιακή βιβλιοθήκη της Λειψίας. Για ένα διάστημα εργάστηκε ως βιβλιοθηκονόμος στο Πολυτεχνείο της Δρέσδης και από το 1933 μέχρι το 1942 διετέλεσε διευθυντής των αρχείων του μουσικού οίκου Breitkopf & Härtel στη Λειψία. Ιδρυτής του μουσικού τμήματος της βιβλιοθήκης του πανεπιστημίου της Φραγκφούρτης, ανέλαβε τη διεύθυνσή της την περίοδο 1946-63.
Εξωτερικοί σύνδεσμοι
Κατηγορία:Μουσικολόγοι Κατηγορία:Βιβλιοθηκάριοι
Παγκόσμιο Πρωτάθλημα Στίβου 2019 – 5000 μέτρα ανδρών
Τα 5000 μέτρα ανδρών στο Παγκόσμιο Πρωτάθλημα Στίβου 2019 διεξάχθηκαν στο Διεθνές Στάδιο Καλίφα στις 27 και 30 Σεπτεμβρίου.
Σειρές
μικρογραφία|257x257εσ|Η δεύτερη σειρά. Οι πέντε πρώτοι κάθε σειράς (Q) και οι επόμενοι πέντε γρηγορότεροι (q) προκρίνονται στον τελικό.
Παραπομπές
005000μ Αν
Όχθια Αρκαδίας
Τα Όχθια είναι ορεινός οικισμός του Δήμου Γορτυνίας του πρώην Δήμου Ηραίας της Δημοτικής Ενότητας Ηραίας, του Δημοτικού Διαμερίσματος Όχθιων και ανήκει στο Νομό Αρκαδίας. Τα Όχθια σύμφωνα με την απογραφή του 2011 είχαν 54 μόνιμους κατοίκους που ασχολούνται με την γεωργία και την κτηνοτροφία, ενώ σύμφωνα με την απογραφή του 2001 ο οικισμός είχε 130 μόνιμους κατοίκους.
Το χωριό θεωρείται από τα γραφικότερα χωριά της Γορτυνίας και είναι χτισμένο αμφιθεατρικά, στη βορειοδυτική Ηραία, σε απότομο και εντυπωσιακό βράχο, πάνω και ανατολικά από την πεδιάδα του ποταμού Λάδωνα, με κατεύθυνση νοτιοδυτικά. Η κεντρική πλατεία του χωριού που θεωρείται και το "μπαλκόνι" της Ηραίας και βρίσκεται στη θέση "σπηλιά", απ' όπου μπορεί κανείς να διακρίνει πανοραμικά 60 περίπου χωριά. Εκεί γίνονται και οι πολιτιστικές εκδηλώσεις του χωριού.
Ιστορικά στοιχεία
Πολύ κοντά στα Όχθια βρίσκεται η περιοχή "Παλιόκαστρο", που έχει χαρακτηριστεί ως αρχαιολογικός χώρος. Εκεί ενδέχεται να βρισκόταν φράγκικο κάστρο του 14ου αιώνα. Ως αρχαιολογικός χώρος έχει χαρακτηριστεί και το ύψωμα Αϊ-Λιάς.
Γκάλαμπ Ντόνεφ
Ο Γκάλαμπ Σπάσοφ Ντόνεφ, (βουλγ.: Гълъб Спасов Донев) είναι Βούλγαρος πολιτικός, ο οποίος υπηρέτησε ως Υπηρεσιακός Πρωθυπουργός της Βουλγαρίας από το 2022 μέχρι το 2023 όταν και διορίστηκε από τον Πρόεδρο Ρούμεν Ράντεφ, εν όψει των εκλογών του Οκτωβρίου του 2022.
Όχθια Αρκαδίας
Ιστορικά στοιχεία
Η αρχική ονομασία του χωριού Όχθια ήταν Καρακασάνι ή Καραχασάνι. Εικάζεται πως είτε πρόκειται για τουρκοαλβανικό τοπωνύμιο, που δημιουργήθηκε μεταξύ 1400 και 1715, είτε πως ήταν όνομα ενός Τούρκου Αγά (από τα τουρκικό καρά = μαύρος και το όνομα Χασάν). Δεν έχει εξακριβωθεί πότε ακριβώς δημιουργήθηκε ο αρχικός οικισμός. Κατά μια προσέγγιση αυτό έγινε περί το 1440, με εγκατάσταση Αλβανών, ωστόσο υπάρχουν σοβαρές ενδείξεις για προγενέστερη κατοίκηση, από την εποχή της Φραγκοκρατίας και Ενετοκρατίας. Μεταξύ 1836-1861 τα Όχθια υπάγονταν στο Δήμο Λυκουρίας και από το 1861 μέχρι το 1912 στο Δήμο Ηραίας. Κατόπιν, τα χωριά Ζουλάτικα, Καραχασάνι και Μπούζα, συνέστησαν την κοινότητα Ζουλάτικα. Το 1927 ο τότε κοινοτικός συνοικισμός "Καραχασάνιτης" (Καραχασάνι) μετονομάστηκε σε "Όχθια".
Παραπομπές
Κατηγορία:Δήμος Γορτυνίας Κατηγορία:Χωριά του νομού Αρκαδίας
Γκάλαμπ Ντόνεφ
Βιογραφία
Γεννήθηκε στις 28 Φεβρουαρίου 1967 στη Σόφια. Αποφοίτησε από το 35ο Λύκειο ρωσικής γλώσσας στη Σόφια. Ύστερα, εισήχθη στην Ανώτατη Σχολή Αεροπορίας «Γκεόργκι Μπενκόφσκι» στην Ντόλνα Μητροπόλιγια. Ολοκλήρωσε το μεταπτυχιακό του στα χρηματοοικονομικά στο Πανεπιστήμιο Εθνικής και Παγκόσμιας Οικονομίας και στη συνέχεια στη φοίτησε στη Νομική Σχολή του Πανεπιστημίου του Ρούσε. Ειδικεύτηκε στις επιχειρήσεις και τη διαχείριση στο ΠΕΠΟ. Την περίοδο 2001 - 2007 διετέλεσε διευθυντής της Διεύθυνσης «Συνθήκες Εργασίας και Διαχείριση Κρίσεων» στο Υπουργείο Εργασίας και Κοινωνικής Πολιτικής. Μεταξύ 2005 και 2006 κατείχε τη θέση του Γενικού Γραμματέα στο Υπουργείο Εργασίας και Κοινωνικής Πολιτικής. Από το 2007 έως το 2009, ήταν μέλος του Εποπτικού Συμβουλίου του Εθνικού Ινστιτούτου Εργασίας και Κοινωνικών Υποθέσεων και εκτελεστικός διευθυντής του Εκτελεστικού Οργανισμού «Κύρια Επιθεώρηση Εργασίας». Από το 2008 είναι πρόεδρος του Εποπτικού Συμβουλίου του Εθνικού Ινστιτούτου Συνδιαλλαγής και Διαιτησίας.
Εξωτερικοί σύνδεσμοι
Κατηγορία:Πρωθυπουργοί της Βουλγαρίας
Φαράντ (αποσαφήνιση)
Το φαράντ (σύμβολο: F) είναι μια μονάδα του Διεθνούς Συστήματος Μονάδων, η οποία παράγεται από την ηλεκτρική χωρητικότητα. Ο όρος Φαράντ, Farad ή FARAD μπορεί επίσης να αναφέρεται σε:
Λος Άντζελες Κινγκς
Εξωτερικοί σύνδεσμοι
Κατηγορία:Σύλλογοι χόκεϊ επί πάγου‎
Petrolexportimport
Μεγαλομέτοχος της εταιρείας είναι η Laird Resources Ltd, εταιρεία καταχωρημένη στη Μεγάλη Βρετανία, η οποία και προχώρησε στην εξαγορά, το 1999, από το πρώην Fond al Proprietății de Stat, ποσοστού της τάξεως του 51% επί του συνόλου των μετοχών, ενώ, στη συνέχεια, αύξησε περαιτέρω το μετοχικό ποσοστό της, φτάνοντας έως την κατοχή ποσοστού της τάξεως του 76,7%. Οι μετοχές της εταιρείας είναι εισηγμένες εντός της δεύτερης κατηγορίας του Χρηματιστηρίου του Βουκουρεστίου, υπό την κωδική ονομασία PEI.
Οικονομικός απολογισμός
Κύκλος εργασιών: 31,7 εκατομμύρια ευρώ (2008)
Εξωτερικοί Σύνδεσμοι
Κατηγορία:Επιχειρήσεις της Ρουμανίας
Καστελλέττο σόπρα Τιτσίνο
Το Καστελλέττο σόπρα Τιτσίνο (ιταλικά: Castelletto sopra Ticino) είναι ιταλικός δήμος στην Επαρχία της Νοβάρας, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Νοβάρας
Ουίλιαμ Κέλιν
Ο '''Ουίλιαμ "Μπιλ" Γ. Κέλιν ο νεότερος''' (γεννημένος στις 23 Νοεμβρίου 1957 στη Νέα Υόρκη) είναι καθηγητής ιατρικής στο Πανεπιστήμιο του Χάρβαρντ και το ινστιτούτο Ντάνα-Φάρμπερ. Το εργαστήριο του Κέλιν μελετά τις ογκοκατασταλτικές πρωτεΐνες. Το 2016 παρέλαβε το βραβείο Λάσκερ του 2016, στην κατηγορία της βασικής ιατρικής έρευνας. Το 2019 βραβεύτηκε με το βραβείο Νόμπελ Φυσιολογίας και Ιατρικής.
Πρώτα χρόνια εκπαίδευση
Ο Κέλιν αποφοίτησε με πτυχίο στα μαθηματικά και τη χημεία από το πανεπιστήμιο Ντιουκ. Συνέχισε τις σπουδές του αποκτώντας το διδακτορικό του το 1982. Έκανε την πρακτική του στην παθολογία στο Τζονς Χόπκινς. Ύστερα συνέχισε τις σπουδές του στο Ινστιτούτο Καρκίνου Ντάνα-Φάρμπερ. Εκεί έκανε έρευνα στο εργαστήριο του Ντέιβιντ Λίβινγκστον, όπου μελέτησε το ρετινοβλάστωμα. Το 1992, έστησε το δικό του εργαστήριο στο ινστιτούτο κάτω από την αίθουσα του Λίβινγκστον, όπου έκανε έρευνα για κληρονομικές μορφές καρκίνου, όπως το σύνδρομο φον Χίπελ-Λίνταου. Έγινε καθηγητής στην Ιατρική Σχολή του Χάρβαρντ το 2002.
Καριέρα
Έγινε Βοηθός Διευθυντής της Βασικής Επιστήμης στο Κέντρο Καρκίνου Ντάνα-Φάρμπερ/Χάρβαρντ το 2008. Η έρευνα του στο Ντάνα-Φάρμπερ έχει επικεντρωθεί στην κατανόηση του ρόλου των μεταλλάξεων στα ογκοκατασταλτικά γονίδια στην ανάπτυξη του καρκίνου. Έχει ασχοληθεί κυρίως με το ρετινοβλάστωμα, το σύνδρομο φον Χίπελ-Λίνταου και τα ογκοκατασταλτικά γονίδια p53.
Το έργο του χρηματοδοτήθηκε από τα Εθνικά Ινστιτούτα Υγείας, την Αμερικανική Εταιρεία Καρκίνου, το Φιλανθρωπικό Ίδρυμα Ντόρις Ντιουκ και άλλους.
Είναι μέλος του διοικητικού συμβουλίου της Eli Lilly.
Πίτερ Τζ. Ράντκλιφ
Ο Σερ Πίτερ Τζον Ράτκλιφ (γεννημένος στις 14 Μαΐου 1954, ) είναι Βρετανός γιατρός και μοριακός βιολόγος. Ήταν ειδικευόμενος ιατρός στο νοσοκομείο Τζον Ράντκλιφ της Οξφόρδης και επικεφαλής του Τμήματος Κλινικής Ιατρικής Νάφιλντ στο Πανεπιστήμιο της Οξφόρδης από το 2004 έως το 2016. Το 2016 έγινε Διευθυντής Κλινικών Ερευνών του Ινστιτούτου Φράνσις Κρικ, διατηρώντας μια θέση στην Οξφόρδη ως μέλος του Ινστιτούτου Έρευνας Καρκίνου Λούντβιχ.
Ουίλιαμ Κέλιν
Προσωπική ζωή
Ήταν παντρεμένος με τη χειρουργό Κάρολιν Κέλιν από το 1988 μέχρι το θάνατό της από καρκίνο το 2015. Απέκτησαν δύο παιδιά.
Πίτερ Τζ. Ράντκλιφ
Το 2019 είναι ένας από τους 3 παραλήπτες του Νόμπελ Φυσιολογίας και Ιατρικής.
Παραπομπές
Κατηγορία:Εταίροι της Βασιλικής Εταιρείας Κατηγορία:Απόφοιτοι του Πανεπιστημίου της Οξφόρδης Κατηγορία:Βραβευμένοι με Νόμπελ Φυσιολογίας και Ιατρικής Κατηγορία:Καθηγητές στο Πανεπιστήμιο της Οξφόρδης
Σοφία Αλεξέγιεβνα της Ρωσίας
Ήταν κόρη του Τσάρου Αλέξιου της Ρωσίας και της Μαρίας Μιλοσλάφσκαγια, αδελφή του Φιοντόρ Γ΄ της Ρωσίας και του Ιβάν Ε΄ της Ρωσίας και ετεροθαλής αδελφή του Πέτρου, μελλοντικού Πέτρου του Μεγάλου.
Πριν πάρει την εξουσία
Η Σοφία Αλεξέγιεβνα ήταν η τρίτη κόρη του Τσάρου Αλέξιου της Ρωσίας και της πρώτης συζύγου του Μαρίας Μιλοσλάφσκαγια. Όπως και ο αδελφός της Φιοντόρ Γ΄, είχε ως δάσκαλό της τον Συμεών Πολότσκι και ήταν μια πολύ καλλιεργημένη γυναίκα για τη Ρωσία εκείνης της εποχής. Έξυπνη και φιλόδοξη, είχε βλέψεις στην εξουσία. Ο Γάλλος πρόξενος Λα Νεβίλ την περιέγραψε ως «κοντή και χονδροειδή αλλά το μυαλό της είναι ευρύ και πολιτικό και, χωρίς να έχει διαβάσει ποτέ τον Μακιαβέλι, κατέχει εκ φύσεως όλες τις αρχές του».
Όταν ο Φιοντόρ Γ΄ έγινε Τσάρος το 1676, η Σοφία απέκτησε εραστή τον κύριο σύμβουλό του τον ικανό πολιτικό Βασίλι Γκαλίτσιν, ο οποίος την μύησε στην πολιτική. Στη συνέχεια ετέθη επικεφαλής της φατρίας των Μιλοσλάβσκι, αντίπαλης αυτής των Ναρύσκιν, της οικογένειας της δεύτερης συζύγου του πατέρα της Ναταλίας Ναρύσκινα, μητέρας του Πέτρου Α΄.
Το πραξικόπημα και η εξουσία
αριστερά|μικρογραφία|298x298εσ|Η Σοφία Αλεξέγιεβνα, [[Ερμιτάζ]] Στις 7 Μαΐου 1682, ο Φιοντόρ Γ΄ της Ρωσίας πέθανε χωρίς κληρονόμο και χωρίς να ορίσει διάδοχο. Ο φυσικός αδερφός του, ο 15χρονος Ιβάν, ήταν ο πλησιέστερος στο στέμμα, αλλά ήταν ανάπηρος και ψυχικά διαταραγμένος και δεν μπορούσε να κυβερνήσει. Η Συνέλευση εξέλεξε τον 10χρονο αδελφό του Πέτρο ως τσάρο με τη μητέρα του Ναταλία Ναρύσκινα ως αντιβασίλισσα.
Η Σοφία αντιτάχθηκε. Τις επόμενες μέρες, κινητοποίησε το σώμα των Στρέλτσι κατά των Ναρύσκιν, που ήδη μισούσε, και τους κατηγόρησε ότι είχαν δηλητηριάσει τον Φιοντόρ. Σύντομα διέδωσε φήμες ότι δολοφονήθηκε ο Τσάρεβιτς Ιβάν. Στις 25 Μαΐου 1682, οι Στρέλτσι εξεγέρθηκαν, μπήκαν στο Κρεμλίνο βίαια και δολοφόνησαν αρκετούς βογιάρους, μεταξύ των οποίων τους δύο αδελφούς της Ναταλίας.
Η Σοφία καθιέρωσε μια διαρχία με τους Ιβάν Ε' (πέθανε το 1696) και Πέτρο Α' ως συμβασιλείς και επιβλήθηκε ως αντιβασίλισσα μέχρι την ενηλικίωσή τους. Ως ανταμοιβή, έδωσε δώρο δέκα ρούβλια στους Στρέλτσι και αύξησε το μισθό τους. Ο Βασίλι Γκαλίτσιν διορίστηκε καγκελάριος και υπεύθυνος για τις εξωτερικές υποθέσεις.
Παλαιοί πιστοί
μικρογραφία|250x250εσ|Η σύλληψη [[Παλαιοί Πιστοί|Παλαιών Πιστών σε εξέγερση του 1671. Η γυναίκα που συλλαμβάνεται ενώνει 2 δάχτυλα για τον σταυρό της, κατά τον παλιό ρωσικό τρόπο αντί για 3 δάχτυλα]] Το πρώτο πρόβλημα που αντιμετώπισε η Σοφία ήταν η αντίδραση των Παλαιών Πιστών που βρίσκονταν σε αναταραχή, αμφισβητώντας τη μεταρρύθμιση της Ορθόδοξης Εκκλησίας που έγινε το 1653 υπό τον Αλέξιο. Ο αρχηγός των Στρέλτσι Ιβάν Χοβάνσκι ήταν ένας ρασκόλνικ (υποστηρικτής του σχίσματος) που ενθάρρυνε τους άντρες του να αγκαλιάσουν την παλιά πίστη.
Κριμαϊκές εκστρατείες
μικρογραφία|Ο Βασίλι Γκαλίτσιν Κατά τη διάρκεια της αντιβασιλείας της, ο ρωσικός στρατός οργάνωσε τις Κριμαϊκές εκστρατείες του 1687 και 1689 κατά του Χανάτου της Κριμαίας, που στόχευαν στην πρόσβαση στη Θάλασσα του Αζόφ.
Η αποτυχία αυτών των εκστρατειών, ήταν μια από τις αιτίες της απομάκρυνσης της Σοφίας από την εξουσία.
Η πτώση
μικρογραφία|Ο πίνακας του [[Ιλιά Ρέπιν του 1879 απεικονίζει τη Σοφία Αλεξέγιεβνα μετά την απώλεια της εξουσίας, στη Μονή Νοβοντέβιτσι. Έξω από το παράθυρο, ένας κρεμασμένος Στρέλτσι δείχνει τη μοίρα εκείνων που προσπάθησαν να την αποκαταστήσουν.]] Από το 1682, ο Πέτρος Α΄ και η μητέρα του απομακρύνθηκαν από το Κρεμλίνο και η Σοφία τους παρακολουθούσε από μακριά. Με την ενηλικίωση του Πέτρου το 1689, η Σοφία κατάλαβε ότι θα έχανε την εξουσία και αποφάσισε να οργανώσει ένα νέο πραξικόπημα στο οποίο στόχευε τον θάνατο του Πέτρου.
Ο νέος αρχηγός των Στρέλτσι συμφώνησε να συμμετάσχει στο σχέδιο, αλλά αρκετοί από τους άντρες του που μισούσαν τη Σοφία για την εκτέλεση του παλαιού ηγέτη τους, προειδοποίησαν τον Πέτρο. Αυτός έσπευσε στη Μόσχα για να αντιμετωπίσει την αδελφή του.
Η Σοφία, εγκαταλελειμμένη από τους Στρέλτσι και μισητή στους Μοσχοβίτες, βρέθηκε χωρίς υποστήριξη. Προσπάθησε να συναντήσει τον Πέτρο στο οχυρωμένο μοναστήρι της Αγίας Τριάδας όπου είχε εγκατασταθεί με πιστές του δυνάμεις αλλά αυτός αρνήθηκε να τη δει. Η Σοφία τότε αποσύρθηκε στο μοναστήρι του Νοβοντέβιτσι λίγα χιλιόμετρα έξω από τη Μόσχα, χωρίς να χειροτονηθεί.
Το 1698, και καθώς ο Πέτρος Α' απουσίαζε σε περιοδεία στην Ευρώπη, ξέσπασε μια νέα εξέγερση των Στρέλτσι, η οποία κατεπνίγη αιματηρά και τα πτώματα των ηγετών τοποθετήθηκαν μπροστά στα παράθυρα της Σοφίας καθώς ο Πέτρος υποψιάζονταν ότι η Σοφία ή ο εξορισμένος Γκαλίτσιν είχαν υποκινήσει αυτή τη νέα συνομωσία για να τον ανατρέψουν. Τη Σοφία, την ανάγκασε να χειροτονηθεί μοναχή, έλαβε το όνομα αδελφή Σουζάνα και έζησε τα τελευταία χρόνια της στο μοναστήρι του Νοβοντέβιτσι, κάτω υπό αυστηρό περιορισμό, με συγκεκριμένες οδηγίες, ώστε να μην έρχεται σε επικοινωνία με τις υπόλοιπες μοναχές παρά μόνο την ημέρα του Πάσχα. Πέθανε στις 14 Ιουλίου 1704.
Παραπομπές
Κατηγορία:Οίκος Ρομάνοφ
Μαρίν (Βαλ-ντ'Ουάζ)
Το Μαρίν (γαλλικά: Marines) είναι γαλλική κοινότητα στο νομό του Βαλ-ντ'Ουάζ, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μαρινουά (γαλλικά: Marinois).
Παραπομπές
Κατηγορία:Κοινότητες του Βαλ-ντ'Ουάζ
Κατάλογος τραγουδιών στην κορυφή του Billboard Hot 100 (1967)
To Billboard Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες.
Το έτος 1967, συνολικά 8 καλλιτέχνες και συγκροτήματα πέτυχαν να έχουν τραγούδι τους στην πρώτη θέση του καταλόγου επιτυχιών για πρώτη φορά. Πρόκειται για τους: The Buckinghams, The Turtles, Αρίθα Φράνκλιν, The Doors, Μπόμπι Γκέντρι, The Box Tops, Lulu και Strawberry Alarm Clock. Οι Supremes, Monkees και οι Beatles ήταν τα μοναδικά συγκροτήματα ή τραγουδιστές που είχαν παραπάνω από ένα τραγούδι στην κορυφή τη χρονιά αυτή, με τους Μπιτλς να έχουν τα περισσότερα (τρία), ενώ οι Supremes και οι Monkees είχαν δύο.
Εξωτερικοί σύνδεσμοι
1967
Καβαλιέττο
Το Καβαλιέττο (ιταλικά: Cavaglietto) είναι ιταλικός δήμος στην Επαρχία της Νοβάρας, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Νοβάρας
Βασίλειος Σκαλτσοδήμος
Ο Βασίλειος Σκαλτσοδήμος (- 1873) ήταν Έλληνας πολιτικός.
Βιογραφικά στοιχεία
Ήταν γιος του οπλαρχηγού Δήμου Σκαλτσά. Το 1836 εγκαταστάθηκε στο Αγρίνιο.
Εξελέγη βουλευτής Δωρίδος για πρώτη φορά στις εκλογές του 1850 και επανεξελέγη, ως βουλευτής Τριχωνίας, στις εκλογές του 1862, του 1865, του 1869, του 1872 και του 1873.
Διετέλεσε υπουργός Στρατιωτικών στην κυβέρνηση Μπενιζέλου Ρούφου (1865), θέση στην οποία παρέμεινε μέχρι τις 26 Ιανουαρίου 1866, οπότε και αντικαταστάθηκε.
Απεβίωσε στις 10 Ιουλίου 1873 εν ενεργεία βουλευτής. Ήταν παντρεμένος με την Μαριώσσα Στάϊκου, κόρη του Γιαννάκη Στάϊκου και είχαν αποκτήσει αρκετά παιδιά μεταξύ των οποίων τον Ανδρέα Σκαλτσοδήμο, βουλευτή και δήμαρχο Αγρινίου, και την Σπυριδούλα Σκατσοδήμου, σύζυγο του Μιχαήλ Μπέλλου, δημάρχου Αγρινίου.
Πηγές
Κατηγορία:Βουλευτές Δωρίδας Κατηγορία:Βουλευτές Τριχωνίας Κατηγορία:Έλληνες υπουργοί Στρατιωτικών
Καβάλιο ντ'Αγκόνια
Το Καβάλιο ντ'Αγκόνια (ιταλικά: Cavaglio d'Agogna) είναι ιταλικός δήμος στην Επαρχία της Νοβάρας, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Νοβάρας
Μωντετούρ-αν-Βεξέν
Το Μωντετούρ-αν-Βεξέν (γαλλικά: Maudétour-en-Vexin) είναι γαλλική κοινότητα στο νομό του Βαλ-ντ'Ουάζ, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μαλντεστοριέν (γαλλικά: Maldestoriens).
Παραπομπές
Κατηγορία:Κοινότητες του Βαλ-ντ'Ουάζ
Μαρλί-λα-Βιλ
Το Μαρλί-λα-Βιλ (γαλλικά: Marly-la-Ville) είναι γαλλική κοινότητα στο νομό του Βαλ-ντ'Ουάζ, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μαρλιζιέν (γαλλικά: Marlysiens).
Παραπομπές
Κατηγορία:Κοινότητες του Βαλ-ντ'Ουάζ
Ολυμπιάς Φρενάρου (ποδόσφαιρο)
Η Ολυμπιάς Φρενάρου (ή η Ολυμπιάδα Φρενάρου) ήταν κυπριακή ποδοσφαιρική ομάδα με έδρα το Φρέναρος της επαρχίας Αμμοχώστου. Ιδρύθηκε το 1940. . Αποτελούσε μέρος του αθλητικού σωματείου Ολυμπιάς Φρενάρου. Χρώματα της ομάδας ήταν το κόκκινο και το άσπρο. Η ομάδα η οποία είχε αγωνιστεί μέχρι τη Δ΄ κατηγορία. Το 2000 το ποδοσφαιρικό τμήμα του σωματείου ενοποιήθηκε το ποδοσφαιρικό τμήμα του Φωτειακού Φρενάρου δημιουργώντας την ομάδα Φρέναρος FC 2000.
Ίδρυση και πρώτα χρόνια
Η Ολυμπιάς Φρενάρου ιδρύθηκε το 1940 με το όνομα «Αναγνωστήριο Ελλάς». Την εποχή εκείνη η Κύπρος ανήκε στη Βρετανική Αυτοκρατορία. Το αποικιοκρατικό καθεστώς υποχρέωσε το σωματείο, όπως και πολλά άλλα, να κλείσει. Το 1956, μετά από άδεια των αγγλικών αρχών επαναλειτούργησε και μετονομάσθηκε σε Ολυμπίας.
Οι σκοποί και οι επιδιώξεις του σωματείου ήταν:
Το 1976 απέκτησε ιδιόκτητο οίκημα στην πλατεία του χωριού.
Εξωτερικοί σύνδεσμοι
Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1942
Συμμαχία της Αρμενίας
Η Συμμαχία της Αρμενίας ( Հայաստան դաշինք) είναι ένας αρμένικος πολιτικός συνασπισμός. Ιδρύθηκε το 2021 και σημερινός της ηγέτης είναι ο πρώην πρόεδρος της Αρμενίας Ρομπέρτ Κοτσαριάν.
Ιστορικό
Η συμμαχία συμμετείχε στις εκλογές του 2021. , όπου κέρδισε 21.1% της λαϊκής ψήφου, και 29/107 έδρες στην Εθνοσυνέλευση, κάτι που καθιστά τον συνασπισμό αξιωματική αντιπολίτευση. Επικεφαλής της κοινοβουλευτικής ομάδας εκλέχθηκε ο Σεϊράν Οχανιάν.
Ιδεολογία
Η Συμμαχία υποστηρίζει την κυριαρχία της περιοχής Αρτσάχ, που ανήκει στην ευρύτερη πατρίδα του Αρμένικου λαού και κατοικείται από Αρμένιους, όμως διεκδικείται από το Αζερμπαϊτζάν το οποίο επιχειρεί στρατιωτικά εναντίον της. Η Συμμαχία θεωρεί σημαντικό πυλώνα την προστασία των συνόρων, την καταπολέμηση της διαφθοράς και την βελτίωση της δημόσιας ζωής. Επίσης απαιτεί τον τερματισμό λειτουργίας ΜΚΟ που δρουν με ξένη χρηματοδότηση.
Μενουβίλ
Το Μενουβίλ (γαλλικά: Menouville) είναι γαλλική κοινότητα στο νομό του Βαλ-ντ'Ουάζ, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Μενουβιλουά (γαλλικά: Menouvillois).
Παραπομπές
Κατηγορία:Κοινότητες του Βαλ-ντ'Ουάζ
Θεραπεία Gestalt
Η θεραπεία Gestalt (γερμανικά: Gestalttherapie), ακαδημαϊκά γνωστή και ως μορφολογική θεραπεία, είναι μία ψυχοθεραπευτική προσέγγιση που δίνει έμφαση στην προσωπική ευθύνη και εστιάζει στην εμπειρία του ατόμου στην παρούσα στιγμή, στη σχέση θεραπευτή-θεραπευόμενου, στα περιβαλλοντικά και κοινωνικά πλαίσια της ζωής ενός ατόμου και στις αυτορυθμιζόμενες προσαρμογές των ανθρώπων ως αποτέλεσμα της συνολικής τους κατάστασης.
Αναπτύχθηκε από τους Φριτς Περλς, Λάουρα Περλς και Πωλ Γκούντμαν στις δεκαετίες 1940 και 1950 και περιγράφηκε για πρώτη φορά στο βιβλίο Gestalt Therapy το 1951 στις Ηνωμένες Πολιτείες της Αμερικής. Η μορφολογική θεραπεία παρότι συνδυάζει τις αρχές του υπαρξισμού και της μορφολογικής θεωρία ς, αποτελεί μία ξεχωριστή θεραπευτική προσέγγιση και ερμηνεία για την ανθρώπινη συμπεριφορά και την εξέλιξη του ανθρωπίνου είδους. Η μορφολογική θεραπεία πήρε το όνομά της από την μορφολογική σχολή της ψυχολογίας που αναπτύχθηκε στη Γερμανία στα τέλη του 19 ου αιώνα, και υποστήριζε ότι ότι ο άνθρωπος μπορεί να κατανοηθεί μόνο στη βάση της ολότητας του. Η μορφολογική θεραπεία δεν είναι κλάδος της μορφολογικής ψυχολογίας, αλλά περισσότερο μια αντίδραση του μαθητή του Φρόιντ, Φ. Περλς, στη παραδοσιακή ψυχαναλυτική προσέγγιση του δασκάλου του.
Βασικές αρχές (θέσεις)
οι βασικές αρχές στις οποίες στηρίζεται η μορφολογική θεραπεία είναι:
Συμπτώματα
Ο νευρωτικός ασθενής (client) σύμφωνα με την μορφολογική θεραπεία παρουσιάζει τα παρακάτω συμπτώματα :
Ο νευρωτικός ασθενής εμποδίζει τον εαυτό του από την πλήρη επαφή με την άμεση πραγματικότητα (περιβάλλον).
Περιγραφή των σταδίων εξέλιξης της θεραπευτικής παρέμβασης
Σύμφωνα με την θεραπευτική παρέμβαση του Perls στην εξέλιξη της νεύρωσης εμφανίζονται πέντε διακριτά στάδια : Ο συνολικός στόχος της θεραπευτικής παρέμβασης είναι ο νευρωτικός ασθενής να νιώσει υπεύθυνος για την πνευματική και κοινωνική του κατάσταση και να έρθει αντιμέτωπος με τις ευθύνες του.
Διαφορές από την παραδοσιακή ψυχαναλυτική θεραπεία
Η θεραπεία στηρίζεται στην ιδέα πως είναι καλύτερα να ζήσει ο ασθενής αυτό που αισθάνεται "εδώ και τώρα" και όχι να ανακαλύψει τις απωθήσεις στο ασυνείδητο και να λύσει προβλήματα που δημιουργήθηκαν στο παρελθόν.
Ο θεραπευόμενος ενθαρρύνεται να αισθανθεί και να περιγράψει την παρούσα πραγματικότητα και την "κατάσταση" στην οποία βρίσκεται, αντί να την εξηγήσει και να την ερμηνεύσει.
Σημειώσεις
<references group="σημ." />
Βιβλιογραφικές πηγές
Κατηγορία:Ψυχοθεραπεία Κατηγορία:Ψυχολογία
Ανδρέας Σκαλτσοδήμος
Ο Ανδρέας Σκαλτσοδήμος (- 1903) ήταν Έλληνας πολιτικός.
Βιογραφικά στοιχεία
Ήταν γιος του πολιτικού Βασιλείου Σκαλτσοδήμου και της Μαριώσσας Στάικου, κόρης του Γιαννάκη Στάικου.
Εξελέγη βουλευτής Αιτωλοακαρνανίας για πρώτη φορά στις εκλογές του 1887 και επανεξελέγη, ως βουλευτής Τριχωνίας, στις εκλογές του 1882, του 1899 και του 1902. Υπήρξε οπαδός του Χαρίλαου Τρικούπη.
Απεβίωσε στις 17 Μαρτίου 1903 εν ενεργεία βουλευτής.
Πηγές
Κατηγορία:Βουλευτές Αιτωλοακαρνανίας Κατηγορία:Βουλευτές Τριχωνίας
Τσεράνο (Ιταλία)
Το Τσεράνο (ιταλικά: Cerano) είναι ιταλικός δήμος στην Επαρχία της Νοβάρας, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Νοβάρας
Καβαλλίριο
Το Καβαλλίριο (ιταλικά: Cavallirio) είναι ιταλικός δήμος στην Επαρχία της Νοβάρας, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας της Νοβάρας
Μενυκούρ
Οι κάτοικοί του είναι γνωστοί ως Μενυκουρτουά (γαλλικά: Menucourtois).
Παραπομπές
Κατηγορία:Κοινότητες του Βαλ-ντ'Ουάζ